**Mesto Vrútky**

 Predkladacia správa

Určené:

 ***na zasadnutie Mestskej rady vo Vrútkach dňa 8.12.2021 a***

***Mestského zastupiteľstva vo Vrútkach dňa 14.12.2021***

Názov materiálu:

**Obstaranie projektovej dokumentácie a určenie podmienok na umožnenie a povolenie výstavby dopravnej a technickej infraštruktúry**

*Projekt:* **Obstaranie spracovateľa projektovej dokumentácie dopravnej a technickej infraštruktúry pre Územné rozhodnutie**

Návrh na uznesenie:

**Mestská rada Vrútky**

**I. odporúča MsZ schváliť**

**a/** Vykonať verejné obstarávanie za účelom obstarania spracovateľa projektovej dokumentácie a určenie podmienok na umožnenie a povolenie dopravnej a technickej infraštruktúry v lokalite 3.4 Dolinky, Urbanistický okrsok 007, ktorá bola schválená v Územnom pláne Mesta Vrútky ZaD č.3 uznesením č.2/2020 bod II. písm. b) zo dňa 11.2.2020 vyhlásená VZN č. 1/2020 bod II. písm. c) zo dňa 11.2.2020.

**b/** Zabezpečiť doklady potrebné k vydaniu Rozhodnutia o umiestnení stavby (územného rozhodnutia) danej lokality.

**Mestské zastupiteľstvo Vrútky**

**I. schvaľuje**

**a/** Vykonať verejné obstarávanie za účelom obstarania spracovateľa projektovej dokumentácie a určenie podmienok na umožnenie a povolenie dopravnej a technickej infraštruktúry v lokalite 3.4 Dolinky, Urbanistický okrsok 007, ktorá bola schválená v Územnom pláne Mesta Vrútky ZaD č.3 uznesením č.2/2020 bod II. písm. b) zo dňa 11.2.2020 vyhlásená VZN č. 1/2020 bod II. písm. c) zo dňa 11.2.2020.

**b/** Zabezpečiť doklady potrebné k vydaniu Rozhodnutia o umiestnení stavby (územného rozhodnutia) danej lokality.

Vo Vrútkach, dňa 26.11.2021

Spracoval: Ing. Dušan Kramár – vedúci odboru výstavby, dopravy a ŽP

Predkladá: Ing. Dušan Kramár – vedúci odboru výstavby, dopravy a ŽP

...................................................

 podpis predkladateľa

**Dôvodová správa k uzneseniu:**

Mesto Vrútky má spracovaný a schválený Územný plán Mesta s doplnkami č.1,2 a 3.

V poslednom schválenom doplnku č.3 bola zmenená funkčnosť lokality Dolinky plochy 3.4 v Urbanistickom okrsku 007 na obytno-rekreačnú oblasť. V danej oblasti bola schválená kostra dopravných koridorov, ktorú je potrebné podrobne rozpracovať a naprojektovať odborne spôsobilou osobou v projekte dopravnej a technickej infraštruktúry danej oblasti ako prvotného podkladu pre Rozhodnutie o umiestnení stavby.

* Predmetný zámer je v súlade s platným územným plánom
* Predmetný zámer podrobne určí podmienky ktoré je potrebné splniť pri budúcej výstavbe dopravnej a technickej infraštruktúry v danej lokalite.
* Predmetný zámer ovplyvní pozitívnym spôsobom začiatok výstavby v uvedenom obytno-rekreačnom území a vyrieši dlhodobý problém prístupnosti susednej obytnej lokality v ktorej už prebehla výstavba rodinných domov